POŻIZZJONI KOMUNI (KE) Nru 13/2009

adottata mill-Kunsill fis-16 ta' Frar 2009

bil-ħsieb tal-adozzjoni ta' Regolament (KE) Nru …/2009 tal-Parlament Ewropew u tal-Kunsill ta' … dwar statistika Komunitarja relatata mal-kummerċ estern ma' pajjiżi li mhumiex membri u li jħassar ir-Regolament tal-Kunsill (KE) Nru 1172/95

(Test b'rilevanza għaż-ŻEE)

(2009/C 75 E/04)

IL-PARLAMENT EWROPEW U L-KUNSILL TAL-UNJONI EWROPEA,

Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 285(1) tiegħu,

Wara li kkunsidraw il-proposta mill-Kummissjoni,

Wara li kkunsidraw l-opinjoni tal-Bank Ċentrali Ewropew (1),

Filwaqt li jaġixxu skont il-proċedura stabbilita fl-Artikolu 251 tat-Trattat (2),

Billi:

ADOTTAW DAN IR-REGOLAMENT:

Artikolu 1

Suġġett

Dan ir-Regolament jistabbilxxi qafas komuni għall-produzzjoni sistematika ta' statisitika Komunitarja rigward il-kummerċ tal-merkanzija ma' pajjiżi mhux membri (minn issa 'l quddiem imsejjħa “statistika tal-kummerċ estern”).

Artikolu 2

Definizzjonijiet

Għall-finijiet ta' dan ir-Regolament, għandhom japplikaw id-definizzjonijiet li ġejjin:

Artikolu 3

Kamp ta' applikazzjoni

1. L-istatistika tal-kummerċ estern għandha tirreġistra l-importazzjonijiet u l-esportazzjonijiet tal-merkanzija.

Esportazzjoni għandha tiġi rreġistrata minn Stat Membru fil-każ li merkanzija titlaq mit-territorju statistiku tal-Komunità skont waħda mill-proċeduri doganali li ġejjin jew skont trattament jew użu approvat mid-dwana, stipulati fil-Kodiċi Doganali:

Importazzjoni għandha tiġi rreġistrata minn Stat Membru fil-każ li merkanzija tidħol fit-territorju statistiku tal-Komunità b'konformità ma' waħda mill-proċeduri doganali li ġejjin stipulati fil-Kodiċi Doganali:

2. Il-miżuri mfassla biex jemendaw elementi mhux essenzjali ta' dan ir-Regolament dwar l-adattament tal-lista ta' proċeduri doganali jew trattament jew użu approvati mid-dwana msemmija fil-paragrafu 1 sabiex jittieħed kont tal-bidliet fil-Kodiċi Doganali jew dispożizzjonijiet li jirriżultaw minn konvenzjonijiet internazzjonali għandhom jiġu adottati skont il-proċedura regolatorja bi skrutinju msemmija fl-Artikolu 11(3).

3. Għal raġunijiet ta' metodoloġija, ċertu merkanzija jew movimenti jitolbu dispożizzjonijiet speċifiċi. Dan jikkonċerna impjanti industrijali, inġenji tal-baħar jew tal-ajru, prodotti tal-baħar, merkanzija mwassla fuq inġenji tal-baħar jew tal-ajru, kunsinni maqsuma, merkanzija militari, merkanzija lejn jew minn installazzjonijiet offshore, vetturi spazjali, elettriku u gass u prodotti tal-iskart (minn issa 'l quddiem imsejjħa “merkanzija jew movimenti speċifiċi”).

Il-miżuri mfassla sabiex jemendaw elementi mhux essenzjali ta' dan ir-Regolament, inter alia billi jissupplimentawh, dwar merkanzija u movimenti speċifiċi u dispożizzjonijiet differenti jew speċifiċi applikabbli għalihom, għandhom jiġu adottati skont il-proċedura regolatorja bi skrutinju msemmija fl-Artikolu 11(3).

4. Għal raġunijiet ta' metodoloġija, ċertu merkanzija jew movimenti għandhom jiġu esklużi mill-istatistika tal-kummerċ estern. Dan jinkludi deheb monetarju u mezzi ta' pagament li huma valuta legali; merkanzija li l-użu maħsub tagħha jkun ta' natura diplomatika jew simili; movimenti ta' merkanzija bejn l-Istat Membru ta' importazzjoni u dak ta' esportazzjoni u l-forzi armati tagħhom stazzjonati barra l-pajjiż kif ukoll ċerta merkanzija akkwistata u użata mill-forzi armati barranin; merkanzija partikolari li mhumiex is-suġġett ta' tranżazzjoni kummerċjali; movimenti ta' pjattaformi għall-illanċjar ta' satelliti qabel ma jiġu llanċjati; merkanzija għat-tiswija u għal wara t-tiswija; merkanzija għal użu temporanju jew għal wara l-użu temporanju; u merkanzija użata bħala trasportaturi ta' informazzjoni personalizzata; u merkanzija ddikjarata bil-fomm lill-awtoritajiet doganali li jew huma ta' natura kummerċjali, sakemm il-valur tagħhomma jaqbiżx il-limitu statistiku ta' 1 000 EUR fil-valur jew 1 000 kilogramma f'massa netta, jew huma ta' natura mhux kummerċjali.

Il-miżuri mfassla sabiex jemendaw elementi mhux essenzjali ta' dan ir-Regolament, inter alia billi jissupplimentawh, dwar esklużjoni ta' merkanzija jew movimenti mill-istatistika dwar il-kummerċ estern, għandhom jiġu adottati skont il-proċedura regolatorja bi skrutinju msemmija fl-Artikolu 11(3).

Artikolu 4

Sors tad-data

1. Is-sors tad-data għal rekords dwar l-importazzjonijiet u l-esportazzjonijiet tal-merkanzija msemmija fl-Artikolu 3(1) għandha tkun id-dikjarazzjoni doganali, inklużi emendi possibbli jew bidliet fid-data statistika li jirriżultaw mid-deċiżjonijiet mid-dwani marbutin magħha.

2. Fejn is-simplifikazzjonijiet ulterjuri tal-formalitajiet u l-kontrolli doganali skont l-Artikolu 116 tal-Kodiċi Doganali Modernizzat iwasslu sabiex rekords dwar l-importazzjonijiet u l-esportazzjonijiet ta' merkanzija ma jkunux disponibbli f'idejn l-awtoritajiet doganali, l-operatur ekonomiku lil min tkun ingħatat is-simplifikazzjoni għandu jipprovdi d-data statistika definita fl-Artikolu 5 ta' dan ir-Regolament.

3. L-Istati Membri jistgħu jkomplu jużaw sorsi ta' data oħra għall-ġbir tal-istatistika nazzjonali tagħhom sad-data tal-implimentazzjoni ta' mekkaniżmu għall-iskambju ta' data reċiproku b'mezzi elettorniċi li hemm referenza għalih fl-Artikolu 7(2).

4. Għal merkanzija jew movimenti speċifiċi kif imsemmija fl-Artikolu 3(3), jistgħu jintuża għejun ta' data minbarra d-dikjarazzjoni doganali.

5. Il-miżuri mfassla sabiex jemendaw elementi mhux essenzjali ta' dan ir-Regolament, inter alia billi jissupplimentawh, dwar il-ġbir tad-data skont il-paragrafi 2 u 4 ta' dan l-Artikolu, għandhom jiġu adottati skont il-proċedura regolatorja bi skrutinju msemmija fl-Artikolu 11(3). Dawn il-miżuri għandhom jieħdu l-akbar kont tan-neċessità li tiġi stabbilita sistema effiċjenti li timminimizza l-piż amministrattiv fuq l-operaturi ekonomiċi u l-amministrazzjonijiet.

Artikolu 5

Data statistika

1. L-Istati Membri għandhom jiksbu s-sett ta' data li ġejja mir-rekords dwar l-importazzjonijiet u l-esportazzjonijiet imsemmija fl-Artikolu 3(1).

2. Il-miżuri mfassla biex jemendaw l-elementi mhux essenzjali ta' dan ir-Regolament, billi jissupplimentawh, relatati ma' speċifikazzjoni ulterjuri tad-data msemmija fil-paragrafu 1 ta' dan l-Artikolu, inklużi l-kodiċi li għandhom jiġu użati, għandhom jiġu adottati skont il-proċedura regolatorja bi skrutinju msemmija fl-Artikolu 11(3).

3. Fejn ma jkunx iddikjarat mod ieħor u mingħajr preġudizzju għal-leġiżlazzjoni doganali, id-data għandha tinżamm fid-dikjarazzjoni doganali.

4. Għal 'merkanzija jew movimenti speċifiċi' kif imsemmi fl-Artikolu 3(3) u d-data provduta f'konformità mal-Artikolu 4(2), settijiet limitati ta' data jistgħu jkunu meħtieġa.

Il-miżuri mfassla biex jemendaw l-elementi mhux essenzjali ta' dan ir-Regolament billi jissupplimentawh, relatati ma' dawn is-settijiet limitati ta' data, għandhom jiġu adottati skont il-proċedura regolatorja bi skrutinju msemmija fl-Artikolu 11(3).

Artikolu 6

Kompilazzjoni ta' statistika tal-kummerċ estern

1. L-Istati Membri għandhom jikkompilaw l-istatisika għal kull perijodu referenzjali ta' kull xahar, dwar l-importazzjoni u l-esportazzjoni ta' merkanzija espressa f'valur u kwantità skont:

Id-dispożizzjonijiet implimentattivi għall-kompilazzjoni tal-istatistika jistgħu jiġu ddeterminati mill-Kummissjoni skont il-proċedura msemmija fl-Artikolu 11(2).

2. L-Istati Membri għandhom jikkompilaw l-istatistika annwali dwar il-kummerċ permezz tal-karatteristiċi tan-negozju, jiġifieri l-attività ekonomika mwettqa mill-intrapriża skont it-taqsima jew il-livell b'żewġ numri tal-klassifikazzjoni tal-istatistika komuni tal-attivitajiet ekonomiċi fil-Komunità Ewropea (NACE) u l-klassi tad-daqs imkejjel f'termini ta' għadd ta' impjegati.

L-istatistika għandha tiġi kkompilata permezz tar-rabta tad-data dwar il-karatteristiċi tan-negozju rreġistrata skont ir-Regolament (KE) Nru 177/2008 mad-data rreġistrata skont l-Artikolu 5(1) ta' dan ir-Regolament dwar l-importazzjoni u l-esportazzjoni. Għal dan il-għan, l-awtoritajiet doganali nazzjonali għandhom jipprovdu n-numru ta' identifikazzjoni rilevanti tal-kummerċjanti lill-awtoritajiet nazzjonali tal-istatistika.

Il-miżuri mfassla biex jemendaw l-elementi mhux essenzjali ta' dan ir-Regolament, billi jissupplimentawh, li għandhom x'jaqsmu mar-rabta tad-data u din l-istatistika li għandha tiġi kkompilata, għandhom jiġu adottati skont il-proċedura regolatorja bi skrutinju msemmija fl-Artikolu 11(3).

3. Kull sentejn l-Istati Membri għandhom jikkompilaw statistika dwar il-kummerċ li tinqasam permezz tal-valuta tal-fatturazzjoni.

L-Istati Membri għandhom jikkompilaw statistika billi jużaw kampjun rappreżentattiv ta' rekords dwar importazzjonijiet u esportazzjonijiet minn dikjarazzjonijiet doganali li fihom data dwar il-valuta tal-fatturazzjoni. Jekk il-valuta tal-fatturazzjoni għall-esportazzjoni mhijiex disponibbli fid-dikjarazzjoni doganali, għandu jsir sondaġġ sabiex tinġabar id-data meħtieġa.

Il-miżuri mfassla sabiex jemendaw elementi mhux essenzjali ta' dan ir-Regolament, inter alia billi jissupplimentawh, li għandhom x'jaqsmu mal-karatteristiċi tal-kampjun, il-perijodu ta' rappurtar u l-livell ta' aggregazzjoni għall-pajjiżi msieħba, il-merkanzija u l-valuti għandhom jiġu adottati skont il-proċedura regolatorja bi skrutinju msemmija fl-Artikolu 11(3).

4. Il-kompilazzjoni ta' statistika addizzjonali mill-Istati Membri għal finijiet nazzjonali tista' tiġi ddeterminata fejn id-data tkun disponibbli fid-dikjarazzjoni doganali.

5. L-Istati Membri m'għandhomx ikunu obbligati jikkompilaw u jittrażmettu lill-Kummissjoni (Eurostat) statistika tal-kummerċ estern dwar data statistika li, skont il-Kodiċi Doganali jew ta' istruzzjonijiet nazzjonali, la tkun għadha ġiet rreġistrata u lanqas ma tista' tkun deduċibbli b'mod ċar minn data oħra fid-dikjarazzjoni doganali magħmula għand l-awtoritajiet doganali tagħhom. It-trażmissjoni tad-data li ġejja hija għalhekk hija fakultattiva għall-Istati Membri. Dan jolqot id-data li ġejja.

Artikolu 7

Skambju ta' data

1. Mingħajr dewmien u mhux aktar tard mix-xahar ta' wara x-xahar li fih ġew aċċettati d-dikjarazzjonijiet doganali jew li fih dawn kienu soġġetti għal deċiżjonijiet mid-dwani li għandhom x'jaqsmu magħhom, l-awtoritajiet nazzjonali tal-istatistika għandhom jiksbu mingħand l-awtoritajiet doganali r-rekords fuq l-importazzjoni u l-esportazzjoni bbażati fuq id-dikjarazzjonijiet li huma mressqa quddiem dawk l-awtoritajiet.

Ir-rekords għandu jkun fihom mill-inqas dik id-data statistika elenkata fl-Artikolu 5 li hija, skont il-Kodiċi Doganali jew skont l-istruzzjonijiet nazzjonali, disponibbli fid-dikjarazzjoni doganali.

2. B'effett mid-data tal-implimentazzjoni ta' mekkaniżmu għall-iskambju reċiproku ta' data b'mezzi elettroniċi, l-awtoritajiet doganali għandhom jiżguraw li r-rekords dwar l-importazzjonijiet u l-esportazzjonijiet jintbagħtu lill-awtorità nazzjonali tal-istatistika tal-Istat Membru li jkun indikat fuq ir-rekord bħala:

Il-mekkaniżmu għall-iskambju reċiproku tad-data għandu jkun implimentat sa mhux aktar tard minn meta t-Titolu 1, Kapitolu 2, Taqsima 1 tal-Kodiċi Doganali Modernizzat ikun applikabbli.

3. Id-dispożizzjonijiet implimentattivi għad-determinazzjoni tat-trasmissjoni msemmija fil-paragrafu 2 ta' dan l-Artikolu jistgħu jiġu determinati skont il-proċedura msemmija fl-Artikolu 11(2).

Artikolu 8

It-trażmissjoni tal-istatistika tal-kummerċ estern lill-Kummissjoni (Eurostat)

1. L-Istati Membri għandhom jittrażmettu lill-Kummissjoni (Eurostat) l-istatistika msemmija fl-Artikolu 6(1) mhux aktar tard minn 40 jum wara t-tmiem ta' kull perijodu referenzjali ta' xahar.

L-Istati Membri għandhom jiżguraw li l-istatistika jkun fiha informazzjoni dwar l-importazzjonijiet u l-esportazzjonijiet kollha fil-perijodu ta' referenza partikolari, filwaqt li jagħmlu l-aġġustamenti fejn ir-rekords mhumiex disponibbli.

L-Istati Membri għandhom jittrażmettu l-istatistika aġġornata meta l-istatistika li diġà ġiet trażmessa hija soġġetta għal reviżjoni.

L-Istati Membri għandhom jinkludu fir-riżultati trażmessi lill-Kummissjoni (Eurostat) kull informazzjoni statistika li hija kunfidenzjali.

Il-miżuri mfassla sabiex jemendaw elementi mhux essenzjali ta' dan ir-Regolament, inter alia billi jissupplimentawh, li għandhom x'jaqsmu mal-adattament tal-iskadenza sabiex tiġi trasmessa l-istatisika, il-kontenut, il-kopertura u l-kondizzjonijiet għal reviżjonijiet diġà trasmessi, għandhom jiġu adottati skont il-proċedura regolatorja bi skrutinju msemmija fl-Artikolu 11(3).

2. Il-miżuri mfassla biex jemendaw l-elementi mhux essenzjali ta' dan ir-Regolament, billi jissupplimentawh, li għandhom x'jaqsmu mal-iskadenza għat-trażmissjoni tal-istatistika dwar il-kummerċ permezz tal-karatteristiċi tan-negozju msemmija fl-Artikolu 6(2) u l-istatistika dwar il-kummerċ maqsuma mill-valuta tal-fatturazzjoni msemmija fl-Artikolu 6(3), għandhom jiġu adottati skont il-proċedura regolatorja bi skrutinju msemmija fl-Artikolu 11(3).

3. L-Istati Membri għandhom jittrażmettu l-istatistika f'forma elettronika, skont standard tal-interchange. L-arranġamenti prattiċi għat-trażmissjoni tar-riżultati jistgħu jiġu ddeterminati skont il-proċedura msemmija fl-Artikolu 11(2).

Artikolu 9

Valutazzjoni tal-kwalità

1. Għall-finijiet ta' dan ir-Regolament, id-dimensjonijiet tal-kwalità li ġejjin għandhom japplikaw għall-istatistika li għandha tiġi trażmessa.

2. L-Istati Membri għandhom jipprovdu rapport lill-Kummissjoni (Eurostat) kull sena dwar il-kwalità tal-istatistika trażmessa.

3. Permezz tal-applikazzjoni tad-dimensjonijiet ta' kwalità stipulati fil-paragrafu 1 lill-istatistika koperta b'dan ir-Regolament, il-modalitajiet u l-istruttura tar-rapporti dwar il-kwalità għandhom jiġu definiti skont il-proċedura msemmija fl-Artikolu 11(2).

Il-Kummissjoni (Eurostat) għandha tivvaluta l-kwalità tal-istatistika trażmessa.

Artikolu 10

Disseminazzjoni ta' statistika tal-kummerċ estern

1. Fil-livell Komunitarju, l-istatistika tal-kummerċ estern ikkompilata skont l-Artikolu 6(1) u trasmessa mill-Istati Membri għandha tiġi disseminata mill-Kummissjoni (Eurostat) għall-inqas bis-subintestatura tan-Nomenklatura Magħquda.

Unikament fuq talba tal-importatur jew tal-esportatur l-awtoritajiet nazzjonali ta' Stat Membru partikolari għandhom jiddeċiedu jekk l-istatistika dwar il-kummerċ estern ta' dak l-Istat Membru li tista' tagħmilha possibbli li tidentifika dak l-importatur jew l-esportatur, għandhiex tiġi disseminata jew għandhiex tiġi emendata b'tali mod li d-disseminazzjoni tagħha ma tippreġudikax il-kunfidenzjalità tal-istatistika.

2. Mingħajr preġudizzju għad-disseminazzjoni ta' data fil-livell nazzjonali statistika dettaljata skont is-sottointestatura Taric u l-preferenzi m'għandhiex tiġi disseminata mill-Kummissjoni (Eurostat) jekk l-iżvelar tagħha jqiegħed f'periklu l-ħarsien tal-interess pubbliku fir-rigward tal-politika kummerċjali u agrikola tal-Komunità.

Artikolu 11

Proċedura tal-Kumitat

1. Il-Kummissjoni għandha tkun megħjuna mill-Kumitat dwar l-istatistika relatata man-negozju ta' merkanzija ma' pajjiżi mhux membri.

2. Fejn issir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE, wara li jitqiesu d-dispożizzjonijiet tal-Artikolu 8 tagħha.

Il-perijodu stipulat fl-Artikolu 5(6) tad-Deċiżjoni 1999/468/KE għandu jkun ta' tliet xhur.

3. Fejn issir riferenza għal dan il-paragrafu, għandhom japplikaw l-Artikolu 5a (1) sa (4), u l-Artikolu 7 tad-Deċiżjoni 1999/468/KE, wara li jitqiesu d-dispożizzjonijiet tal-Artikolu 8 tagħha.

Artikolu 12

Revoka

Ir-Regolament (KE) Nru 1172/95 għandu jkun irrevokat b'effett mill-1 ta' Jannar 2010.

Għandu jkompli japplika għad-data li tappartjeni għall-perijodi ta' referenza qabel l-1 ta' Jannar 2010.

Artikolu 13

Dħul fis-seħħ

Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali tal-Unjoni Ewropea.

Huwa għandu japplika mill-1 ta' Jannar 2010.

(1) ĠU C 70, 15.3.2008, p. 1.

(2) Opinjoni tal-Parlament Ewropew tat-23 ta' Settembru 2008 (għadha mhux ippubblikata fil-Ġurnal Uffiċjali) u Pożizzjoni Komuni tal-Kunsill tat-16 ta' Frar 2009.

(3) ĠU L 118, 25.5.1995, p. 10.

(4) ĠU L 302, 19.10.1992, p. 1.

(5) ĠU L 145, 4.6.2008, p. 1.

(6) ĠU L 23, 26.1.2008, p. 21.

(7) ĠU L 256, 7.9.1987, p. 1.

(8) ĠU L 61, 5.3.2008, p. 6.

(9) ĠU L 52, 22.2.1997, p. 1.

(10) ĠU L 151, 15.6.1990, p. 1.

(11) ĠU L 184, 17.7.1999, p. 23.

DIKJARAZZJONI TAR-RAĠUNIJIET TAL-KUNSILL

I. INTRODUZZJONI

Il-Kummissjoni ssottomettiet il-proposta msemmija hawn fuq lill-Kunsill fit-30 ta' Ottubru 2007 (1).

Il-Parlament Ewropew ta l-Opinjoni tiegħu fl-ewwel qari fit-23 ta' Settembru 2008, b'35 emenda (2) għall-proposta.

Skont il-proċedura ta' kodeċiżjoni (l-Artikolu 251 TKE), fis-16 ta' Frar 2009 il-Kunsill, waqt li kkunsidra l-ewwel qari tal-Parlament, adotta l-pożizzjoni komuni tiegħu dwar l-abbozz ta' Regolament.

II. OBJETTIV

Il-fini ta' din il-proposta huwa li ssir reviżjoni tas-sistema tal-istatistika attwali tal-kummerċ fil-merkanzija mal-pajjiżi mhux membri (Extrastat) sabiex:

— il-leġislazzjoni ssir aktar ċara, sempliċi u trasparenti;

— is-sistema tal-istatistika tal-kummerċ barra l-Komunità tiġi adattata għat-tibdiliet li għandhom jiġu introdotti fil-proċeduri rigward id-dikjarazzjoni doganali permezz tal-introduzzjoni tal-Awtorizzazzjonijiet Uniċi għall-użu tad-dikjarazzjoni ssimplifikata jew il-proċedura ta' żdoganar lokali kif ukoll permezz ta' żdoganar ċentralizzat skont il-Kodiċi Doganali Komunitarju modernizzat;

— jitnaqqas l-'Effett Rotterdam' li jirriżulta (a) f'rappreżentazzjoni żejda fl-istatistika tal-kummerċ estern tal-Istati Membri li għandhom livell għoli ta' żdoganar jew esportazzjoni iżda li għandhom biss ir-rwol ta' pajjiżi ta' transitu għad-detriment tal-Istati Membri li huma d-destinazzjoni attwali jew il-post tat-tluq tal-merkanzija u (b) f'rapport doppju tal-istess merkanzija f'Extrastat bħala merkanzija mhux Komunitarja u mbagħad f'Intrastat bħala merkanzija Komunitarja ġejja minn Stat Membru ieħor, b'sitwazzjoni komparabbli fl-esportazzjoni;

— jiżdiedu r-rilevanza, il-preċiżjoni, il-puntwalità u l-komparabbiltà tal-istatistika tal-kummerċ estern, u tistabbilixxi sistema għall-evalwazzjoni tal-kwalità;

— jingħata appoġġ għar-rabta tal-istatistika kummerċjali mal-istatistika tan-negozju;

— ikun hemm rispons għall-ħtiġijiet tal-utenti billi tinġabar statistika kummerċjali addizzjonali bl-użu ta' informazzjoni disponibbli fid-dikjarazzjonijiet doganali;

— ikun hemm kontroll, f'konformità mal-Kodiċi ta' Prattika tal-Istatistika Ewropea, tal-aċċess privileġġat għad-data sensittiva tal-kummerċ estern.

Il-proposta tinkorpora wkoll l-emendi previsti fir-Regolament biex jittejbu s-sigurtà u s-sikurezza tal-merkanzija li taqsam il-fruntieri tal-Komunità li l-Kunsill u l-Parlament adottaw fit-13 ta' April 2005 (3).

III. ANALIŻI TAL-POŻIZZJONI KOMUNI

1. Ġenerali

Il-Kunsill, fil-pożizzjoni komuni tiegħu, ikkunsidra l-maġġoranza l-kbira tal-emendi tal-Parlament, fejn adotta test li huma simili ħafna tal-pożizzjoni tal-Parlament Ewropew fl-ewwel qari. Il-Kunsill jikkondividi b'mod sħiħ l-objettiv tal-proposta, li huwa li jissimplifika l-leġislazzjoni, li jadatta s-sistema tal-istatistika tal-kummerċ barra l-Komunità għall-bidliet li għandhom jiġu introdotti fil-leġislazzjoni u l-proċeduri doganali u li jitnaqqas l-“Effett Rotterdam”. Wara eżami bir-reqqa tal-proposta matul Presidenzi SI u FR, u fid-dawl tal-implikazzjonijiet prattiċi dwar l-implimentazzjoni tal-Kodiċi Doganali Modernizzat, għall-amministrazzjonijiet nazzjonali, il-Kummissjoni u l-kummerċ, il-Kunsill għamel għadd ta' tibdiliet, li l-parti l-kbira minnhom huma ta' natura teknika, li ħarsa ġenerali tagħhom tinsab fit-taqsima 3.

2. Emendi tal-PE

2.1. Emendi kkunsidrati mill-Kunsill

Il-Parlament Ewropew adotta 27 emenda (4) għall-proposta, li minnhom 24 ġew ikkunsidrati, kollha kemm huma jew in parti, fil-pożizzjoni komuni tal-Kunsill. Dawn huma l-emendi 5, 6, 7, 9, 10, 11, 12 (in parti), 13, 14 (in parti), 15 (in parti), 20, 21 (in parti), 22, 23, 24, 25, 28, 29, 30, 31, 32 (in parti) 33, 34 u 35.

2.2. Emendi li ma ġewx ikkunsidrati jew li ġew ikkunsidrati in parti mill-Kunsill

Emenda 12

Din l-emenda ġiet ikkunsidrata in parti, għalkemm b'formolazzjoni aktar preċiża li l-Kunsill iqis aktar adatta, rigward id-deskrizzjoni tal-eżenzjoni rigward id-dikjarazzjonijiet orali dwar il-merkanzija.

Emenda 14

Din l-emenda ġiet ikkunsidrata parzjalment. Fir-rigward tad-dispożizzjoni dwar il-miżuri ta' implimentazzjoni (il-paragrafu 5 ġdid fit-test tal-Kunsill), il-Kunsill jikkunsidra li s-setgħat ta' implimentazzjoni għandhom jikkonċernaw il-ġbir tad-data f'paragrafi (ġodda) u l-paragrafu 4: l-ispeċifikazzjoni tas-sorsi tad-data minbarra d-dikjarazzjoni doganali, u wkoll id-data statistika pprovduta mill-operatur ekonomiku li jibbenefika minn aktar simplifikazzjoni tal-formalitajiet u l-kontroll doganali. Barra minn hekk, il-Kunsill issottolinja l-ħtieġa li jistabbilixxi sistema effiċjenti li tnaqqas il-piż amministrattiv.

Emenda 15

Il-Kunsill jista' jaċċetta parzjalment din l-emenda. L-Istati Membri jistgħu jkomplu jużaw sorsi ta' data oħra għall-kompilazzjoni tal-istatistika nazzjonali tagħhom sad-data tal-implimentazzjoni ta' mekkaniżmu għall-iskambju reċiproku ta' data reċiproku. Ir-referenza għall-Artikolu 7(3) inbidlet għal Artikolu 7(2).

Emenda 18

Il-Kunsill jikkunsidra li formolazzjoni aktar preċiża tkun aktar adattata (ara taqsima 3).

Emenda 21

Il-Kunsill jikkunsidra li settijiet limitati ta' data jistgħu wkoll ikunu meħtieġa għad-data prevista skont l-Artikolu 4(2) (fit-test tal-pożizzjoni komuni).

Emenda 26

Il-Kunsill jikkunsidra li, b'effett mid-data tal-implimentazzjoni ta' mekkaniżmu għal data reċiproka b'mezzi elettroniċi, ir-rekords dwar l-importazzjoni u l-esportazzjoni għandhom jiġu trasmessi lill-awtorità nazzjonali tal-istatistika tal-Istat Membru li jkun indikat fuq ir-rekord bħala l-Istat Membru ta' destinazzjoni, fl-importazzjoni, jew l-Istat Membru tal-esportazzjoni attwali, fl-esportazzjoni.

Emenda 27

Il-Kunsill ma kkunsidrax din l-emenda iżda pprevedi għal soluzzjoni alternattiva skont l-Artikolu 4(2) (fit-test tal-pożizzjoni komuni — ara taqsima 3).

Emenda 32

Il-Kunsill ikkunsidra din l-emenda parzjalment, b'tibdil żgħir fil-formolazzjoni ( “skont is-subintestatura Taric u l-preferenzi”).

3. Elementi ġodda introdotti mill-Kunsill

Din it-taqsima tagħti ħarsa ġenerali lejn l-elementi l-ġodda introdotti mill-Kunsill fil-pożizzjoni komuni tiegħu, flimkien mal-emendi tal-PE li ġew ikkunsidrati. Din il-ħarsa ġenerali b'mod deliberat tħalli barra dawk l-elementi l-ġodda ta' natura purament teknika jew ta' abbozzar.

Għandu jkun innotat ukoll li l-bidliet introdotti mill-Kunsill wasslu għal ristrutturar tal-proposta u għal renumerazzjoni sussegwenti tal-premessi u l-paragrafi f'xi Artikoli.

3.1. Premessa 3

Din il-premessa tispjega li, wara l-introduzzjoni fil-Kodiċi Doganali Modernizzat ta' faċilitajiet għall-operaturi, fil-forma ta' simplifikazzjonijiet tal-formalitajiet u l-kontrolli, id-dikjarazzjonijiet doganali jistgħu ma jkunux disponibbli; fejn tali dikjarazzjonijiet huma s-sors ta' data statistika dwar il-kummerċ estern, il-Regolament għandu jistabbilixxi l-miżuri li jiżguraw li d-data tkun ipprovduta mill-operaturi li ngħataw il-faċilitajiet.

3.2. Premessa 4

Din il-Premessa tagħti referenza għad-Deċiżjoni dwar “id-dwana elettronika”, li abbażi tagħha qed tiġi mfassla sistema doganali elettronika għall-iskambju ta' data dwar dikjarazzjonijiet doganali. Huwa maħsub li s-sistema għall-iskambju tad-data użata għall-istatistiċi ser tibbenefika kemm jista' jkun mill-infrastruttura stabbilita mill-awtoritajiet Doganali.

3.3. Artikolu 4(2)

Dan il-paragrafu ġdid jistabbilixxi l-prinċipju li l-operaturi mogħtijin faċilitajiet li jistgħu jwasslu għan-non disponibbiltà ta' dikjarazzjonijiet doganali u d-data statistika marbuta magħhom għandhom jipprovdu din id-data statistika.

3.4. Artikolu 4(5)

Il-Kunsill żied sentenza bil-ħsieb li jiżgura li l-piż amministrattiv fuq il-kummerċ u l-amministrazzjonijiet, li ġej mill-proċess tal-ġbir tad-data, jiġi mnaqqas.

3.5. Artikolu 5(4)

Il-Kunsill żied referenza għad-data prevista fl-Artikolu 4(2).

3.6. Artikolu 7(2)

Il-Kunsill fil-pożizzjoni komuni tiegħu ma kkunsidrax l-emenda Nru 26 al-Parlament Ewropew (kif spjegat fit-Taqsima 2), minħabba li jikkunsidra li, mid-data tal-implimentazzjoni tal-mekkaniżmu għall-iskambju ta' data b'mezzi elettroniċi, id-data għandha tkun trasmessa mill-awtoritajiet doganali lill-awtorità statistika nazzjonali tal-Istat Membru (ta' destinazzjoni jew ta' esportazzjoni attwali). Barra minn hekk, il-Kunsill jikkunsidra li l-mekkaniżmu ta' hawn fuq għandu jkun implimentat sa mhux aktar tard minn meta tkun applikabbli t-taqsima rilevanti tal-Kodiċi Doganli Modernizzat.

IV. KONKLUŻJONI

Il-Kunsill jikkunsidra li fil-pożizzjoni komuni tiegħu, li tirriżulta minn eżami fid-dettall tal-proposta matul żewġ Presidenzi, u appoġġat bis-sħiħ mill-Kummissjoni, huwa f'konformità sħiħa mal-objettivi tal-proposta.

Barra minn hekk, il-pożizzjoni komuni tikkunsidra l-maġġoranza tal-emendi tal-Parlament.

L-elementi l-ġodda introdotti mill-Kunsill jirriflettu l-ħtieġa li t-test jiġi adattat għar-realtajiet prattiċi u tekniċi u li jiġu bbilanċjati aħjar il-ħtiġiet ta' l-amministrazzjonijiet nazzjonali u l-faċilitajiet doganali mogħtijin għall-kummerċ.

(1) ĠU L 145, 4.6.2008, p. 1.

(2) Tmien emendi (Nru 1–4, 8, 16, 17 u 19) ma kinux jikkonċernaw il-verżjonijiet lingwistiċi kollha u għalhekk ntalabx vot fuqhom.

(3) Ir-Regolament (KE) Nru 648/2005 tal-Parlament Ewropew u tal-Kunsill tat-13 ta' April 2005 li jemenda r-Regolament tal-Kunsill (KEE) Nru 2913/92 li jwaqqaf il-Kodiċi Doganali tal-Komunità, ĠU L 117, 4.5.2005, p. 13.

(4) Ara n-nota 2 f'qiegħ il-paġna.